Richard I ya zi Riçardo Zerriyaşêr (be İngılızki: Richard the Lionheart, be Fransızki: Richard Coeur de Lion; b.: 8 Keşkelun 1157 – m.: 6 Nisane 1199) jü qralê Britanya biyo. Eslê ho Fransızo. Xanedanê Angevinan rayo. Eslê ho Fransızo Normano. Seferê Xeçliyanê III. ra iştiraq kerdo u seba Qudıs ebe Selehaddin Eyyubi ra ceng kerdo ema ğalıb nêbiyo u ebe Selehaddin Eyyubi ra yew sulh kerdo u memleketê ho peyser şiyo. Seferê Xeçliyanê III de Qıbrıs işğal kerdo. Serriya cıyê 16ıne de yew isyan amey meydan u Richard enay isyan peyni dayo u cesaretê ho u kabiliyetê cıyê idarekerdışi ra leqabê Zerriyaşêr dayo.

Erqci (erqvan): Merdımo kı erqı aşaneno u cı ra awı beno ey rê vanê erqcı yan zi erq aşanayox. Tabi her merdım şeno erqı aşano. Labırê o kı erqı aşaneno vanê bızano kotira awı şına, kotira kewna erdan ser kı wıjara bero erdan ser u pa erdan awdo. Erqi zi babet-babetiyê. Erqê awı cı ra berdenı, erqê lexeman, erqê çeltug karıtenı u pa awdayenı, erqê bori berdenı, erqê ayrandê awı u her wına. O kı erqı aşaneno, vanê berzeya cay u cı ra şiyayena awı bıgiro xo çıman ver u wıni aşano. cayêdê erqı berz, cayê nızm verdo, cı ra weş awı nêşına. Koşanê erqı metin nêkero, cayê tenık verdo ya do bıteqo u hetnaya şıro yan zi awı do cı ra bısıziyo, teber kero u hetnaya şıro. Do semedê vınibiyayenda awı bo. Ney ra vanê kes hebê cı ra fahm bıkero. Şıma zanê welatê ma dı awı tılsıma u dermanê heme çiya. Qandê coy vanê erqê awı berdenı, geverê awı weş birê vıraştenı u metinibê kı, awı salme nêşıro u vıni nêbo. Keso kı kar u barê erqı aşanayenå keno eyrê vanê erq aşanayoz u ê kari rê zi vanê karê erqcinı.

Şêr u Roc (Farski: شیر و خورشید‎; Šir o Xoršid) oyo ke motifo ke amblem u sembolê İraniyo, serranê 1846 u 1980ıne de desmala İrani biyo. Şêr u Roc şarê İrani miyan de zaf namdaro, vêrde u tarixê xo zaf kıhano. Sembolê Diyasporaya İranıcan zi Şêr u Roco. Şêr (aslan) u roc şınasiye (zanışiye, ilım) u sekulerizm mocnenê, temsıl kenê. No motif, zerrekê xo de zaf arezey beno. Arezeyo verên zanışiye u sekulerizmo, arezeyo dıyın astronomiyo, arezeyo bin zi astrolociyo, zodyako. Bınê qraliya Safewiyan de, no motif pêro be İslamê Şıi gırey dayo. Keyê ke Safewiyan İran de hukım ramıto, no motif de şêr u roc dı payanê dewlete mocnê yewo ke qıraliyeto u biniyo zi İslamo.

Mudıra Xanıme: Bımusime, eke ke danê, na çêneke ez bıcerine, vatêne. Waxto ke serba izine şiyêne İstanmoli, şiya xatırwastena Pasay(-Pasao ke qalê cı beno, Apdullah Alpdoğaniyo- notê mı). Pasa ke vato, beno. Babokê mı kerde, şiye. (Sıdıka Avar, Dağ Çiçeklerim(anılar), pelge. 88-90)

Ardi ğele u arışi ayre dı tahniyeni u ardi vıraziyeni. Merdımo kı ardi roşeno ey rê zi vanê ardwan. Hem zemanê verin dı hem zi eyro merdımi ardi gureneni, nan u werdê xo vırazeni.